
priedas

ŠALIGATVIŲ ŠALTUPĖS G., ZARASŲ M., ATKARPOJE NUO PALAUKĖS G.
IKI KELIO ZARASAI–MUKULIAI–VENCAVAI–ANTALIEPTĖ
PAPRASTOJO REMONTO DARBŲ
TECHNINĖ SPECIFIKACIJA
Užsakovas: Zarasų rajono savivaldybės administracija.
Pirkimo pavadinimas: Šaligatvių, esančių Šaltupės g. (nuo Palaukės g. iki kelio Zarasai–Mukuliai–Vencavai–Antalieptė), Zarasų m., paprastojo remonto darbai.
Projektinių sprendinių rengėjas: AB „Kelių priežiūra“; paprastojo remonto aprašas Nr. 25.027-00-PRA.
1. BENDRIEJI REIKALAVIMAI
Darbai vykdomi pagal paprastojo remonto aprašą Nr. 25.027-00-PRA, jo brėžinius, aiškinamuosius raštus, kiekių žiniaraščius ir kitą pirkimo dokumentaciją. Rangovas privalo įvertinti visus darbus ir išlaidas, būtinus visiškam projektinių sprendinių įgyvendinimui, net jeigu atskiri darbai kiekių žiniaraščiuose nėra išskirti atskira eilute.
2. PAGRINDINĖ DARBŲ APIMTIS
esamų šaligatvių dangų ir konstrukcinių sluoksnių ardymas bei pašalinimas;
pagrindo paruošimas ir naujų dangos konstrukcijos sluoksnių įrengimas;
betoninių trinkelių šaligatvio dangos įrengimas;
gatvės ir kitų projekte numatytų bortų demontavimas ir įrengimas;
įvažiavimų į sklypus remontas ir dangų suvedimas ties sklypų ribomis;
autobusų sustojimo vietos panaikinimo sprendinių įgyvendinimas;
projekte numatytų medžių pašalinimas, kelmų iškasimas, išvežimas ir utilizavimas;
inžinerinių tinklų šulinių aukščių sureguliavimas ir dangčių pakeitimas, kai tai numatyta projekte;
apšvietimo įrengimas; 
pažeistų dangų, vejų ir kitų gerbūvio elementų atkūrimas;
statybinių atliekų surinkimas, išvežimas ir galutinis statybvietės sutvarkymas.
3. DANGŲ KONSTRUKCIJOS IR ĮRENGIMO REIKALAVIMAI
Šaligatvio danga ir jos pagrindai įrengiami pagal projekto brėžinius bei paprastojo remonto aprašą. Pagrindinė šaligatvio konstrukcija:
	Sluoksnis
	Storis

	Betoninės lygiabriaunės trinkelės 20×10×8 cm
	0,08 m

	Pasluoksnis iš nesurištųjų mineralinių medžiagų fr. 0/5
	0,03 m

	Skaldos pagrindo sluoksnis iš nesurištųjų mineralinių medžiagų mišinio 0/45
	0,15 m

	Apsauginis šalčiui atsparus sluoksnis
	0,19 m

	Žemės sankasa
	pagal projektą


Atstatomos gatvės dangos konstrukcija: 4 cm AC 11 VN viršutinis asfalto sluoksnis, 8 cm AC 22 PN apatinis asfalto sluoksnis ir 20 cm skaldos pagrindo sluoksnis iš nesurištųjų mineralinių medžiagų mišinio 0/45.
Bortai ir dangos turi būti įrengiami taip, kad paviršinis vanduo nepatektų į sklypus ir nesikauptų ant šaligatvio.
Darbų vykdymo metu susidariusios atliekos turi būti tvarkomos vadovaujantis galiojančių teisės aktų reikalavimais, statybinio laužo utilizavimu rūpinasi Rangovas;
Rangovas savo sąskaita prižiūri ir reguliariai (šluoja) tvarko visus privažiuojamuosius kelius, vedančius į laikiną sandėliavimo vietą, kuriais naudosis rangos darbų metu. Užbaigus rangos darbus, laikina sandėliavimo vieta turi būti sutvarkyta ir atstatytas gerbūvis.
 Žiemos sezono metu Rangovas privalo užtikrinti statybvietės priežiūrą, įskaitant sniego valymą ir slidumo mažinimo priemonių naudojimą.

4. PRIEINAMUMAS IR SAUGUS PĖSČIŲJŲ JUDĖJIMAS

Šaligatviai turi būti įrengti taip, kad nekauptų vandens ir šaltuoju metu neapledėtų. Ties šaligatvio perėjimais bortai nuleidžiami iki dangos lygio. Tako paviršiaus nelygumai, iškilimai ar įdubos neturi viršyti 5 mm, išskyrus konstrukciškai numatytas siūles. Projekte numatytose vietose įrengiami žmonių su negalia įspėjamieji paviršiai pagal projektinius sprendinius.

5. DARBŲ ETAPAI IR EISMO ORGANIZAVIMAS

Siekdami užtikrinti saugias sąlygas pėsčiųjų eismui, rangos darbai turi būti vykdomi etapais:
1 etapas - nuo Palaukės g. iki Jauneikių g. dešinėje pusėje; 
2 etapas - nuo Palaukės g. iki Jauneikių g. kairėje pusėje;
3 etapas - nuo Jauneikių g. iki kelio Zarasai–Mukuliai–Vencavai–Antalieptė dešinėje pusėje;
4 etapas - nuo Jauneikių g. iki kelio Zarasai–Mukuliai–Vencavai–Antalieptė kairėje pusėje.
Nebaigus vieno etapo šaligatvių ardymo ir įrengimo darbų, kitas etapas nepradedamas, išskyrus Užsakovo raštu suderintus atvejus.
Statybos metu viso eismo uždarymas nenumatomas. Prireikus darbai organizuojami darbo ruožais, ribojant dalį važiuojamosios dalies. Rangovas savo sąskaita įrengia reikalingus aptvėrimus, laikinus kelio ženklus ir kitas eismo organizavimo priemones pagal galiojančius reikalavimus.

6. MEDŽIŲ ŠALINIMAS IR APLINKOS TVARKYMAS

Medžiai šalinami tik projektinėje dokumentacijoje numatytose vietose, darbų pradžią iš anksto suderinus su Užsakovu. Rangovas atsako už medžių nukirtimą, šakų ir kamienų sutvarkymą, kelmų iškasimą, jų išvežimą ir utilizavimą.
Jeigu pagal teisės aktus konkretiems medžiams reikalingas leidimas ar sprendimas dėl saugotinų želdinių kirtimo ar kitokio pašalinimo iš augimo vietos, Rangovas darbus gali pradėti tik gavęs atitinkamą leidimą ar sprendimą.
Kai teisės aktų nustatyta tvarka už konkrečių medžių pašalinimą taikoma želdinių atkuriamoji vertė, jos dydis turi būti įvertintas Rangovo pasiūlymo kainoje. Rangovas, teisės aktų nustatyta tvarka sumokėjęs želdinių atkuriamąją vertę, pateikia Užsakovui tai patvirtinančius dokumentus. Užsakovas kompensuoja Rangovui faktiškai sumokėtą želdinių atkuriamąją vertę, jeigu ji buvo iš anksto suderinta su Užsakovu ir jos sumokėjimas pagrįstas atitinkamais dokumentais. Tokia kompensacija Rangovui mokama papildomai prie darbų kainos, jeigu sutartyje nenustatyta kitaip.
 

7. APŠVIETIMO TINKLAI

Šaltupės gatvės atkarpoje tarp namų Nr. 23 ir Nr. 55 numatoma įrengti naują gatvės apšvietimo tinklą.
Elektros kabeliai grunte turi būti klojami apsauginiuose vamzdžiuose, vadovaujantis galiojančių teisės aktų, normatyvinių dokumentų ir elektros įrenginių įrengimo reikalavimais. Apšvietimo atramose turi būti montuojami šviestuvai su LED tipo šviesos šaltiniais.
Prie apšvietimo atramų turi būti įrengiami dirbtiniai įžemintuvai. Įžeminimo įrengimas ir jo parametrai turi atitikti galiojančių elektros įrenginių įrengimo ir elektros tinklų apsaugos reikalavimus.
Šaltupės gatvės atkarpoje tarp namų Nr. 1 ir Nr. 21 numatoma perkelti 7 esamas apšvietimo atramas, kiek įmanoma jas atitraukiant nuo važiuojamosios dalies krašto. Apšvietimo atramos negali būti perkeliamos ir montuojamos gyventojų privačių sklypų teritorijoje. Perkeltos apšvietimo atramos turi būti montuojamos naujai įrengtuose pamatuose, užtikrinant jų stabilumą ir tinkamą eksploatavimą.
Atliekant apšvietimo tinklo įrengimo, apšvietimo atramų perkėlimo, kabelinių linijų klojimo ir kitus susijusius darbus, turi būti užtikrinta esamų medžių, želdinių ir kitos aplinkos apsauga. Medžiai, jų šaknys, želdiniai ir kiti aplinkos elementai darbų metu negali būti pažeisti.
Baigus elektros tinklo statybos ir montavimo darbus, Rangovas privalo visiškai sutvarkyti ir atstatyti darbų metu pažeistą teritoriją, dangas, želdinius, gerbūvį ir kitus aplinkos elementus. Teritorija turi būti perduota užsakovo nustatyta tvarka, nepaliekant statybinių atliekų, medžiagų likučių ar kitų darbų vykdymo pėdsakų.
Jeigu vykdomi gatvių apšvietimo įrengimo ar pertvarkymo darbai, jie turi būti atliekami vadovaujantis Elektros įrenginių įrengimo taisyklių (EĮĮT) ir kitų taikytinų elektrotechnikos norminių dokumentų reikalavimais.
Rangovas, prieš pradėdamas darbus, privalo įvertinti visą darbų apimtį ir numatyti visas medžiagas, gaminius, įrenginius, mechanizmus, tvirtinimo elementus, pagalbinius darbus ir kitas priemones, būtinas visaverčiam, saugiam ir patikimam objekto funkcionavimui užtikrinti, nepriklausomai nuo to, ar jie tiesiogiai nurodyti žiniaraščiuose ir (ar) pavaizduoti brėžiniuose.
Rangovas atsako už tai, kad įrengtas apšvietimo tinklas ir visi jo elementai būtų tinkamai sumontuoti, išbandyti, paruošti eksploatuoti ir atitiktų projekto bei galiojančių teisės aktų ir normatyvinių dokumentų reikalavimus.
8. MEDŽIAGOS, KOKYBĖ IR DARBŲ SAUGA

Rangovas privalo laikytis darbuotojų saugos ir sveikatos, priešgaisrinės saugos, aplinkosaugos, atliekų tvarkymo ir eismo organizavimo reikalavimų. Darbų vieta turi būti saugiai aptverta ir tinkamai paženklinta. Darbuotojams turi būti įrengtos tinkamos vietos asmeniniams daiktams pasidėti ir poilsiui, taip pat turi būti įrengta WC patalpa.

9. DARBŲ TERMINAS IR DOKUMENTACIJA

Rangos darbai turi būti atlikti per 12 mėnesių nuo statybvietės perdavimo Rangovui dienos. Rangos sutartyje nustatytais atvejais terminas gali būti pratęstas ne ilgesniam kaip 6 mėnesių laikotarpiui. Prieš darbų pradžią Rangovas pateikia lokalines sąmatas ir detalų darbų vykdymo grafiką.
Užbaigus darbus Rangovas pateikia atliktų darbų aktus ir kiekių žiniaraščius, panaudotų medžiagų kokybę patvirtinančius dokumentus, privalomų bandymų protokolus, kontrolines geodezines nuotraukas ir kadastrinių matavimų bylas su patikra (kadastro duomenų suderinimu su Kadastro tvarkytoju VĮ „Registrų centras“) ir įkainojimu. Pateikiama  1 egz. skaitmeninėse laikmenose PDF formate.
Rangovas savo lėšomis užsako, administruoja ir pildo elektroninį statybos darbų žurnalą (atitiktį faktiškai atliekamiems darbams) visą statybos laikotarpį. Į šias išlaidas turi būti įtrauktos: prenumeratos išlaidos, žurnalo administravimas, duomenų saugojimas, statybos darbų metu sukauptų duomenų archyvavimas, pilnas žurnalo archyvo perdavimas Užsakovui po statybos užbaigimo.

10. TAIKOMI PAGRINDINIAI NORMINIAI DOKUMENTAI

Darbai vykdomi pagal darbų atlikimo metu galiojančias teisės aktų ir norminių dokumentų redakcijas.

11. DARBŲ PRIĖMIMAS

Darbai priimami, kai įgyvendinti projektiniai sprendiniai, pašalinti nustatyti trūkumai, atlikti būtini bandymai ir matavimai, pateikti reikalaujami dokumentai, sutvarkyta statybvietė ir atkurtas gerbūvis. Nukrypimai nuo projektinių sprendinių, darbų apimties, medžiagų ar konstrukcijų galimi tik juos iš anksto tinkamai suderinus.
PRIDEDAMA. Leidimas medžių kirtimui, 4 lapai. 
___ ______________________

